ז'אן-קלוד קילי

ז'אן-קלוד קילי (בצרפתית: Jean-Claude Killy; נולד ב-30 באוגוסט 1943 בסן קלו, מחוז רמות הסן) הוא גולש סקי, נהג מרוצים ומנהל צרפתי, זכה שלוש פעמים באליפות האולימפית בסקי באולימפיאדת החורף בגרנובל בשנת 1968. 
קילי הוא נציג הדור של גדולי גולשי הסקי הצרפתים של שנות ה-60 של המאה ה-20, ששלטו בתחרויות לסקי אלפיני תחת הנהגתו של אונורה בונה. בהמשך היה קילי לחבר בוועד האולימפי הבינלאומי, במסגרתו ניהל כמה מוועדות התיאום של אילמפיאדות החורף ושיחק תפקיד ראשי בארגונם של אירועי ספורט חשובים בצרפת. קילי היה חבר במועצות מנהלים של כמה חברות כלכליות גדולות. בשנים 2001-1992 היה ליושב ראש-מנכ"ל ארגון הספורט אמורי (Amaury Sport Organisation).

במהלך הקריירה שלו כספורטאי, היה קילי גולש הסקי השני שזכה בשלושה סוגי מסלולים שונים (גלישה במורד, סלאלום וסלאלום ענק) באותה אולימפיאדה (בשנת 1968 בגרנובל) ואחד משני הצרפתים שזכו בשלוש מדליות זהב במהלך אותה האולימפיאדה. קילי זכה גם בשלושה תוארי אלוף עולם ופעמיים בגביע העולם בסקי אלפיני (1968,1967). בהמשך עבר לעסוק בספורט מוטורי והשתתף, בין השאר, במרוץ 24 השעות של לה מאן.

בתום הקריירה שלו כספורטאי כיהן קילי בתפקידים חשובים בארגוני ספורט שונים: חבר בוועד הפועל האלפיני של הפדרציה הבינלאומית לסקי; חבר בוועד האולימפי הבינלאומי; יושב ראש שותף, יחד עם מישל ברנייה, של ועד הארגון של אולימפיאדת אלברוויל (1992); יושב ראש ועדת התיאום של אולימפיאדות החורף במסגרת הוועד האולימפי הבינלאומי; ויושב ראש הנהגת אליפות העולם לסקי אלפיני בוואל ד'איזר בשנת 2009. במרץ 2014, בגיל 70 התפטר מהוועד האולימפי הבינלאומי.

על שמו של ז'אן-קלוד קילי נקרא "מרחב קילי", אזור מסלולי הסקי הגדול, שכולל את תחנות טין וואל ד'איזר.

קישורים חיצוניים

 

חברי הוועד האולימפי הבין-לאומי
אלופי עולם בספורט
אלופים אולימפיים מצרפת
נהגי מכוניות מרוץ צרפתים
מקבלי אות לגיון הכבוד
מעוטרי המסדר האולימפי
גולשי סקי אלפיני באולימפיאדת גרנובל (1968)
גולשי סקי אלפיני באולימפיאדת אינסברוק (1964)
מתחרים במרוץ 24 השעות של לה מאן
צרפת: אישים בספורט
צרפתים שנולדו ב-1943